paragraph_text: Pretendent (iz latinskog praetendere = polagati pravo na nešto) je naziv za osobu koja polaže pretendira na određen naslov ili polaže pravo na prijestolje monarhije, iako to prijestolje drži neka druga ličnost. Izraz se također koristi za ličnosti koje se smatraju legitimnim nasljednicima prijestolja država koje su prestale postojati ili u kojima je monarhija ukinuta i zaveden republički sustav upravljanja. Te osobe mogu, ali i ne moraju polagati pravo na ukinuto prijestolje.